Modul
Indhold
Indholdsfortegnelse 🔎︎

# Formateringshjælp

I LibreOffice definerer tekstdokumenter og HTML-dokumenter visningen af visse tegn og for den direkte markør.

For at tilgå denne kommando...

Åbn et tekstdokument, vælg LibreOffice - Indstillinger Funktioner - Indstillinger
- LibreOffice Writer/LibreOffice Writer/Web - Formateringshjælp.

## Visning af

Definerer hvilke kontroltegn, der er synlige på skærmen. Aktiver ikonet Formateringsmærker på værktøjslinjen Standard. Alle tegn, som du har markeret på fanebladet Formateringshjælp, vil blive vist.

### Afsnitsslutning

Angiver om afsnitsafgrænsere vises. Afsnitsafgrænsere indeholder også informationer om afsnitsformateringen.

### Blød bindestreg

Angiver om bløde bindestreger (også kaldet valgfrie eller selektive bindestreger) vises. De er skjulte brugerdefinerede skilletegn, som du placerer inde i et ord ved at trykke på Kommando+Bindestreg(-) Ctrl+Bindestreg(-).
Ord med bløde bindestreger, der står til sidst i en linje, bliver kun delt, hvor den bløde bindestreg er indsat, uanset om automatisk orddeling er aktiveret eller ej.

### Mellemrum

Angiver om hvert eneste mellemrum i dokumentet skal repræsenteres ved en prik.

### Hårde mellemrum

Angiver, at hårde mellemrum vises som grå firkanter. Hårde mellemrum deles ikke i slutningen af en linje, og indsættes med genvejenKommando+Skift+Mellemrum Ctrl+Skift+Mellemrum
.

### Tabulatorer

Angiver at tabuleringer vises som små pile.

### Skift

Viser alle linjeskift indsat med genvejen Skift+Enter. Disse linjeskift laver en ny linje, men uden at starte et nyt afsnit.

### Skjult tekst

Viser tekst som benytter tegnformatet "skjult", når Vis - Formateringsmærker er aktiveret.

### Felter: Skjult tekst (ikke for HTML-dokumenter)

Viser tekst som er skjult med Betinget tekst eller Skjult tekst-felter.

### Felter: Skjulte afsnit (ikke for HTML-dokumenter)

Hvis du har indsat tekst med felttypen Skjult afsnit, angiver det om det skjulte afsnit skal vises. Denne mulighed har samme funktion som menu-kommandoen Vis - Skjulte afsnit Vis - Skjulte afsnit
som findes i åbne tekstdokumenter.

## Direkte markør (ikke for HTML-dokumenter)

Angiver alle egenskaberne for den direkte markør.

### Den direkte markør

Aktiverer den direkte markør. Du kan også aktivere denne funktion ved at klikke på ikonet Skift Direkte markørtilstand på værktøjslinjen eller ved at vælge kommandoen Rediger - Direkte markørtilstand i et dokument.

## Indsæt (ikke til HTML-dokument)

Angiver indstillingerne for indsættelse med den direkte markør. Hvis du klikker på en position i dit dokument, kan et nyt afsnit blive skrevet eller indsat præcis på denne placering. Egenskaberne for dette afsnit afhænger af den valgte indstilling. Du kan vælge blandt de følgende indstillinger:

### Afsnitsjustering

Sætter afsnitsjusteringen når den direkte markør er i brug. Afhængigt at hvor du klikker med musen, bliver afsnittet venstrejusteret, centreret eller højrejusteret. Markøren viser ved hjælp af en trekant før museklikket, hvilken justering der bliver sat.

### Venstre afsnitsmargen

Når den direkte markør anvendes, sættes afsnitsindrykningen på den vandrette position hvor du klikker med den direkte markør. Afsnittet venstrejusteres.

### Tabulatorer

Når den direkte markør anvendes, tilføjes så mange tabuleringer, som er nødvendige i det nye afsnit, indtil den klikkede position opnås.

### Tabulatorer og Mellemrum

Når den direkte markør anvendes, indsættes et passende antal tabuleringer og mellemrum i det nye afsnit som det er nødvendigt, indtil den klikkede position opnås.

Alle indsætindstillinger referer kun til det aktuelle afsnit genereret med den direkte markør.

### Beskyttede områder - Aktiver markør

Angiver at du kan stille markøren i et beskyttet område, men uden at du kan ændre noget.